Bengalvaran

Bengalvaran er en stor øgle som er vanlig i Sør- og Sørøst-Asia.

Den kan ha en totallengde på opptil , og halen er omtrent halvannen gang så lang som kroppen. Neseborene ligger halvveis mellom øyet og snuten, noe som er et godt kjennetegn for å skille arten fra båndvaran, som forkommer i det samme området. Den har en brungrå grunnfarge med gule flekker.

Arten lever hovedsakelig på marka, men av og til klatrer den opp i trær. Føden består hovedsakelig av virvelløse dyr, men det hender at bengalvaranen tar små virveldyr. Den finnes i ulike habitater fra halvørken til tropisk regnskog, og trives også i landbruksområder.

Det er to underarter: V. b. bengalensis er utbredt i sørøstre Iran, Afghanistan, Pakistan, India, Sri Lanka, Nepal, Bangladesh og vestre Burma. Den østlige V. b. nebulosus betraktes ofte som en egen art, og finnes i østre Burma, sørlige Kina, Laos, Kambodsja, Vietnam, Thailand, Malakkahalvøya, Sumatra og Java.

 Eksterne lenker 

 Lizards of Southeast Asia: Clouded monitor – Varanus bengalensis nebulosus

Kategori:Varaner
Kategori:Krypdyr formelt beskrevet i 1802
Kategori:Dyr formelt beskrevet av François Marie Daudin